**Forslagskatalog**

Dette forslagskatalog til Alternativet Aarhus’ politikmøde er udformet ud fra undertegnedes (Henrik Hjortshøj) egne personlige mærkesager til kommunalvalget den 21. november.

Samtlige tre forslag i dette katalog mangler desværre én væsentlig ting for at leve bedst muligt op til Alternativets værdier for politik udvikling. De er alle stillet uden forudgående diskussion og vidensdeling, og er derfor ikke et resultat af politiske laboratorier og lignende, hvilket jeg beklager.

**Forslag a.**

Borgerdrevne forslag i byrådet

I overensstemmelse med Alternativets nationale politik (jf. ”Et sammenhængende Danmark”) forslår jeg, at vi Alternativet Aarhus skal gå ind for Borgerdrevne forslag i byrådet, da århusianerne skal have større indflydelse på udviklingen af og i deres lokalområde. Hvorfor der skal indføres mulighed for at stille borgerdrevne forslag i Aarhus kommune, hvilket betyder, at alle århusianer kan få et forslag til afstemning i byrådet, hvis tilstrækkeligt mange medborgere bakker op om det.

Hvilket kan udformes efter stor inspiration (direkte kopiering) af det forslag, som blev fremsat af SF til byrådsmødet den 26. April 2017:

(jf. <http://www.aarhus.dk/da/politik/Byraadet/Byraadsmoeder/Tidligere-moeder/2017/2017-04-26/Referat-0f27/Forslag-fra-SF-om-borgerforslag.aspx>)

*Aarhusianerne skal involveres mere i de beslutninger, der træffes i kommunen. Borgerne skal have større mulighed for at få og tage et medansvar. Vi skal åbne den politiske beslutningsproces op, fordi det styrker demokratiet og mindsker politikerleder.  
  
 Aarhusianere engagerer sig allerede i diskussioner og beslutninger - eksempelvis i fællesråd og via deltager- og borgerbudgetter, der bliver anvendt i stadig stigende omfang.  Erfaringerne fra de nye inddragelsesformer er gode.  Det er derfor helt naturligt at gå et skridt længere og give borgerne i Aarhus mulighed for selv at fremsætte et beslutningsforslag for Byrådet. Det vil være med til at styrke og udvikle det lokale demokrati og borgernes engagement heri.     
  
Vi ønsker derfor at borgerne i Aarhus skal have ret til at fremsætte et forslag for Byrådet, hvis 2.700 stemmeberettigede borgere støtter forslaget med deres underskrift. Borgernes underskrifter skal være verificerede fx via NemID.     
  
Borgerforslag der er fremsat, skal behandles på sammen måde, som Byrådet behandler beslutningsforslag jf. Byrådets forretningsorden.*

**Forslag b.**

Forsøgsordningen ”Langtidsledige tager teten” skal gøres permanent

I Aarhus kommune har man en forsøgsordning, hvor enkelte få langtidsledige, som er jobparate, har fået lov til at prioritere og gøre brug af op til 50.000 kroner i samarbejde med jobcenteret. Over halvdelen af de første 27, som har været en del af forsøget er kommet i arbejde, 9 har startet egen virksomhed.

(jf. <https://www.aarhus.dk/da/omkommunen/nyheder/2015/November/Langtidsledige-faar-stoerre-valgfrihed.aspx> og <http://www.dr.dk/nyheder/regionale/oestjylland/fra-kontanthjaelp-til-egen-virksomhed-anne-mette-fik-50000-kroner-af>)

Derfor forslår jeg følgende:

*I Alternativet Aarhus ønsker vi mere tillid til den enkelte fremfor kontrol, derfor skal forsøgsordningen ”Langtidsledige tager teten” gøres permanent, derudover skal ordningen udvides, så den på sigt også dækker aktiveringsparate og dagpengemodtager efter 12 måneders ledighed.*

**Forslag c.**

Flere generationshjem og andre alternative boformer

På Aarhus Ø vil man oprette Generationernes hus, som vil indeholde en ni-gruppers fleksibel daginstitution og 304 fleksible almene boliger med nære og inspirerende fællesarealer. Det vil være kombinationer af ungdomsboliger, familieboliger, boliger til voksne med handicap, ældreboliger og plejehjemsboliger.

”Generationernes hus bliver det moderne bud på flere generationer under samme tag. At møde mennesker i alle aldre og livssituationer og med forskellig formåen sætter vores eget liv i perspektiv. Vi opdager, at der er mange måder at leve liv på. I samspillet mellem generationer i huset rokkes der ved fordomme, vi lærer at tage hensyn, knytter bånd og skaber relationer mennesker i mellem.” (<http://www.aarhus.dk/sitecore/content/Subsites/GenerationernesHus/Home/Huset.aspx?sc_lang=da>)

Derudover laver man forsøg i Holland og Aarhus, hvor unge studerende (6 stk.) flytter ind på et plejehjem, og bor gratis mod at bruge 30 timer om måneden sammen med de ældre. Det er ikke for at tage arbejdspladser, men lave en kombineret løsning på studerendes boligudfordringer og ældres ensomhed (og de studerendes).

(jf. <https://www.mx.dk/nyheder/global/story/16745076> og <https://www.aarhus.dk/da/omkommunen/nyheder/2016/November/Studerende-flytter-paa-plejehjem.aspx>)

Derfor forslår jeg følgende:

*Alternativet vil skabe og oprette flere generationshjem. Det er hjem som på forskelligvis skal skabe fællesskab på tværs af alder og livssituation, som skal være med til at bekæmpe boligmangel og høje huslejepriser samt styrke den sociale og psykiske sundhed for aarhusianerne.*